‘Klagtes oor rassediskriminasie aan die toeneem’Argieffoto “Die aantal klagtes wat deur die kommissie ontvang is, het drasties toegeneem sedert die ontstaan van die kommissie [in 1995], met meer as 450 klagtes van onbillike diskriminasie wat ingedien is vir die jaar geëindig Maart 2014,” het dr. Khulekani Moyo, hoof van navorsing by die MRK, gesê. “’n Verbysterende 53% van die klagtes was oor rassediskriminasie terwyl 13% oor gestremdheid gehandel het.” Diskriminasie op grond van etniese of maatskaplike oorsprong het 10% uitgemaak van die klagtes terwyl 6% van die klagtes met geloof verband gehou het. Volgens Moyo het seksuele oriëntasie, geslag en ouderdom almal onderskeidelik 4% van die klagtes uitgemaak. Lindiwe Mokate, kommissaris van die MRK, het gesê die klagtes rakende rassediskriminasie het uit alle oorde van die samelewing gekom. “Ons het klagtes ontvang oor rassisme in die werkplek, in skole en so aan. Ons doen baie werk in die Vrystaat rakende die klagtes sowel as in Gauteng.” Volgens Moyo moet daar aandag geskenk word aan die ondoeltreffendheid van die gelykheidshowe. “Gelykheidshowe word onderbenut op landdrosdistriksvlak.”